  

KLASA: 602-03/23-01-218

URBROJ: 2170-56-01-23-0

Rijeka, 17.07.2023.

PRIMORSKO-GORANSKA ŽUPANIJA

Upravni odjel za odgoj i obrazovanje

*n/r Nikole Kolačevića*

51000 R I J E K A

Slogin kula 2

Polugodišnji izvještaj o izvršenju financijskog plana Medicinske škole u Rijeci za 2023.godinu

1.Izvršenje plana – opći dio

**Ukupni prihodi** Medicinske škole u Rijeci za razdoblje 1.siječnja 2023. do 30. lipnja 2023. godini iznose 1.342.118,77 eur-a, a **ukupni rashodi** iznose 1.343.611,61 eur iz čega proizlazi **manjak prihoda**  u iznosu od 1.492,84 eur-a.



Manjak prenesenih prihoda iz prethodne godine iznosi 15.837,43 eur-a, te je Škola je u razdoblju od 1.siječnja do 30.lipnja 2023. godine **kao rezultat poslovanja ostvarila manjak u iznosu od 17.330,27 eur-a.**



**Manjak iz prethodnih godina (izvor pomoći) u iznosu od 31.154,23 eur-a koji je nastao je zbog pravomoćnih sudskih presuda podmiren je uplatom** Ministarstva znanosti i obrazovanja 3.ožujka 2023. godine.

2. Izvršenje prihoda prema ekonomskoj klasifikaciji i izvorima financiranja

***Prihodi iz nadležnog proračuna za financiranje rashoda poslovanja (6711), izvor 1812 – prenesena sredstva (opći prihodi i primici)*** ostvareni su u iznosu od 73.305,84 eur-a tj. 84% planiranog iznosa. Sredstva su namijenjena sanaciji fasade zgrade u ulici Braće Branchetta 11a.

***Prihodi od pruženih usluga (6615), izvor 321501 – vlastiti prihodi*** ostvareni su u iznosu od 4.927,77 eur-a tj. 55% planiranog iznosa. Ostvareni su od dopunske mjere priznavanja inozemnih stručnih kvalifikacija, najma prostora za automate za hranu i pića i usluge pedagoške pratnje učenika.

***Ostali nespomenuti prihodi (6526), izvor 431501 – prihodi za posebne namjene*** ostvareni su u iznosu od 1.111,78 eur-a tj. 5% planiranog iznosa jer se participacije učenika zbog povećanih troškova obrazovanja plaćaju pri upisu prvih razreda (mjesec srpanj) i početkom školske godine za ostale razrede (mjesec rujan).

***Prihodi iz nadležnog proračuna (6711), izvor 4421 – prihodi za decentralizirane funkcije*** ostvareni su u iznosu od 98.963,95 eur-a tj. 66% planiranog iznosa i 15% više u odnosu na ostvarenje za isto razdoblje prethodne godine. Razlog većem ostvarenju je veća potreba za lož uljem i energentima.

***Tekuće pomoći proračunskim korisnicima iz proračuna koji im nije nadležan (6361), izvor 521501 – pomoći*** ostvarene su u iznosu od 1.161.180,62 eur-a tj. 53% planiranog iznosa.

***Donacije od pravnih i fizičkih izvan općeg proračuna (663), izvor 621501 – donacije*** ostvarene su u iznosu od 2.628,81 eur tj. 42% više od planiranog iznosa. **6631 - Tekuće donacije** iznose 1.240,08 eur-a i odnose se na tekuću donaciju od neprofitne organizacije Hrvatskog školskog sportskog saveza (HŠSS-a) u iznosu od 53,08 eur-a i tekuću donaciju od trgovačkog društva JGL-a d.d. u iznosu od 587,00 eur-a i Dezinsekcije i deratizacije d.o.o. u iznosu od 600,00 eur-a za Prvu smotru učenika laboratorijske medicine i dijagnostike. **6632 – Kapitalne donacije** iznose 1.388,73 eur i odnose se na donaciju Adriatic osiguranja d.d. koja je namijenjena za kupnju klima uređaja u iznosu od 580,00 eur-a i donaciju Elektroničara d.o.o. za aktiv fizioterapeuta ( trener ruku i nogu, Bosu balansna polukugla, poster Refleksne zone stopala, trampolin, podloga za vježbanje i jastuk stabilizator ) u iznosu od 808,73 eur-a.

3. Izvršenje rashoda prema ekonomskoj i funkcijskoj klasifikaciji, te po izvorima financiranja

***Rashodi za zaposlene (31), izvor 321 – vlastiti prihodi*** ostvareni su u iznosu od 693,72 eur-a tj. 28% planiranog iznosa i odnose se na nagrade za radne rezultate djelatnika koji su sudjelovali u Dopunskoj mjeri priznavanja inozemnih stručnih kvalifikacija na poslovima edukacije i administriranja.

***Materijalni rashodi (32), izvor 321 – vlastiti prihodi*** ostvareni su u iznosu od 1.908,95 eur-a tj. 30% planiranog iznosa i najvećim dijelom odnose se na službena putovanja i naknade troškova osobama izvan radnog odnosa.

***Materijalni rashodi (32), izvor 431 – prihodi za posebne namjene*** ostvareni su u iznosu od 7.611,04 eur-a tj. 47% planiranog iznosa i najvećim dijelom odnose se na materijal i sirovine (2.131,60 eur-a) i ostale usluge (2.081,56 eur-a). Ostale usluge čine usluge generalnog čišćenja nakon završetka građevinskih radova na sportskoj dvorani.

***Materijalni rashodi (32), izvor 442 – prihodi za decentralizirane funkcije*** iznose 109.860,15 eur-a tj. 74% planiranog iznosa. Visoki postotak ostvarenja rezultat je većih troškova prijevoza na posao i s posla (32.099,01 eur) zbog rasta cijena autoprijevoznika i većeg broja djelatnika koji imaju međumjesni prijevoz. Troškovi energenata iznose 39.262,96 eur-a i znatno su veći zbog povećanih potreba za lož uljem ( zgrada Braće Branchetta 11a ) i el.energijom za novu sportsku dvoranu.

***Rashodi za zaposlene (31), izvor 521 – pomoći*** iznose 1.121.441,65 eur-a tj. 55% planiranog iznosa. Najveće stavke su plaće za redovan rad (911.660,05 eur-a) i doprinosi na plaće (154.048,58 eur-a).

4. Izvršenje korištenja viškova, odnosno pokrića manjkova

***Za razdoblje od 1. siječnja do 30. lipnja 2023., preneseni viškovi prihoda iz 2022. godine u 2023. godini utrošeni su:***

***- višak prihoda poslovanja iz izvora vlastiti prihodi u iznosu od 7.291,46 EUR-a***  utrošen je u iznosu od 2.533,51 eur (34,75%) na materijalne rashode.

***- višak prihoda poslovanja iz izvora prihodi posebne namjene u iznosu od 7.615,52 EUR-a*** *utrošen je u iznosu od 2.242,20 eur-a, od čega 1.184,32 eur-a (65,80%)* *na materijalne rashode i 1.057,88 eur-a (18,19%) na nefinancijsku imovinu sukladno planu.*

***- višak prihoda poslovanja iz izvora pomoći u iznosu od 409,82*** *EUR-a do 30. lipnja 2023. nije utrošen.*

**Manjak iz prethodnih godina (izvor pomoći) u iznosu od 31.154,23 eur-a koji je nastao je zbog pravomoćnih sudskih presuda** (vezano uz pravnu stvar: Radno-materijalna davanja - isplata razlike plaće na temelju odredbe članka III Izmjena i dopuna Dodatka Sporazumu o osnovici plaće u javnim službama), **podmiren je uplatom** Ministarstva znanosti i obrazovanja 3.ožujka 2023. godine.

5. Izvršenje plana prema programskim aktivnostima

Ukupno ostvareni rashodi za ***programsku aktivnost A530605 – natjecanja i smotre*** izvršeni su u iznosu od 610,11 eur-a i u skladu su s planiranim iznosom. Isti su utrošeni na uredski materijal, materijal i sirovine i naknade za rad povjerenstava.

Ukupno ostvareni rashodi za ***programsku aktivnost A550101 – osiguravanje uvjeta rada*** iznose 1.336.960,51 eur ili 57% planiranog iznosa.

Ukupno ostvareni rashodi za ***programsku aktivnost K550401 – opremanje ustanova školstva*** iznose 2.976,17 eur-a tj. 19% planiranog iznosa. Iz prenesenih namjenskih prihoda na uredsku opremu i namještaj te opremu za održavanje i zaštitu utrošeno je 1.057,88 eur-a, dok je Primorsko-goranska županija financirala nabavu opreme u iznosu od 529,56 eur-a za praktikum medicinskih sestara.

***Rashodi programske aktivnosti A550216 - zdravlje i higijena*** ostvareni su u iznosu od 700 eur-a tj. 58% planiranog iznosa i odnose se na materijal i sredstva za čišćenje i materijal za higijenske potrebe.

***Rashodi programske aktivnosti A550221 – osiguranje besplatnih zaliha menstrualnih higijenskih potrepština*** iznose 2.364,82 eur-a. Nabavljeni su higijenski ulošci za učenice.

Do 30.06.2023. nisu ostvareni rashodi na ***programskoj aktivnosti K550218 – unaprjeđenje infrastrukture Medicinske škole – regionalnog centra kompetentnosti u sektoru zdravstva – EU projekt.*** Ostvarenje rashoda očekuje se u drugoj polovici godine jer je popisan Ugovor o nabavi radova na adaptaciji škole na adresi Cambierieva 17 s izvođačem radova Novotehna d.d.. Također uskoro započinju postupci jednostavne i javne nabave za opremu.

Voditelj računovodstva : Ravnatelj:

Ana Marković Sabljak, mag.oec. univ.spec.oec. Alen Vukelić, dr. med

